""दोस्तों ये दुनिया इससे बेहतर कभी नहीं थी जो बताते हैं अतीत का ऐश्वर्य, स्वर्ग और अमृत की बातें दरअसल वे हमारे पुरखों के सपने हैं"" 

- अनंत मिश्र प्रो० मिश्र की कुछ ज्यादातर पढ़ी जाने वाली कविताएँ जो लोग पढना पसंद करते है और विभिन्न सभाओं में इसपर चर्चाएँ भी होती रहती हैं | 

मकान

"आदमी के ऊपर छत होनी ही चाहिए"

"वह घरेलू महिला"

"हमेशा मिलने पर कहती है"

"उसका बंगला नया है"

"उसके नौकर उसके लान की सोहबत ठीक करते हैं"

"और वह अपने ड्राइंगरूम को"

"हमेशा सजाती रहती है।"

"मैंने नीले आसमान के नीचे"

"खड़े हो कर अनुभव किया"

"कि छत मेरे सिर से शुरू होगी"

"या मेरे सिर के कुछ ऊपर से"

"जब मैं मकान बनाऊँगा,"

"अब मैं मकान हो गया था"

"और मेरी इंद्रियाँ जँगलों की तरह"

"प्रतीक्षा करने लगी थीं"

"मैंने सोचा"

"यह रहे मेरे नौकर-चाकर"

"मेरे हाथ और पाँव"

"यह रहा मेरा दरवाजा मेरा चेहरा"

"यह रहा मेरा डायनिंग रूम"

"मेरा पेट"

"यह रहा मेरा खुला हुआ बरामदा"

"मेरी छाती"

"यह रहे कैक्टस कँटीले"

"मेरी दाढ़ी-मूँछ"

"और यह रहा मेरा दिल"

"मेरा ड्राइंगरूम"

"मैंने पूरा मकान मिनटों में"

"खड़ा कर लिया था,"

"और अब मैं आराम से"

"सैर पर जा सकता था"

"जेब में मूँगफली भरे हुए"

"और चिड़ियों से मुलाकात करते हुए।"

कृपया धीरे चलिए

"मुझे किसी महाकवि ने नहीं लिखा"

"सड़कों के किनारे"

"मटमैले बोर्ड पर"

"लाल-लाल अक्षरों में"

"बल्कि किसी मामूली"

"पेंटर कर्मचारी ने"

"मजदूरी के बदले यहाँ वहाँ"

"लिख दिया"

"जहाँ-जहाँ पुल कमजोर थे"

"जहाँ-जहाँ जिंदगी की"

"भागती सड़कों पर"

"अंधा मोड़ था"

"त्वरित घुमाव था"

"घनी आबादी को चीर कर"

"सनसनाती आगे निकल जाने की कोशिश थी"

"बस्ता लिए छोटे बच्चों का मदरसा था"

"वहाँ-वहाँ लोकतांत्रिक बैरियर की तरह"

"मुझे लिखा गया"

"'कृपया धीरे चलिए"'

"आप अपनी इंपाला में"

"रुपहले बालोंवाली"

"कंचनलता के साथ सैर पर निकले हों"

"या ट्रक पर तरबूजों की तरह"

"एक-दुसरे से टकराते बँधुआ मजदूर हों"

"आसाम, पंजाब, बंगाल"

"भेजे जा रहे हों"

"मैं अक्सर दिखना चाहता हूँ आप को"

"'कृपया धीरे चलिए"'

"मेरा नाम ही यही है साहब"

"मैं रोकता नहीं आपको"

"मैं महज मामूली हस्तक्षेप करता हूँ,"

"प्रधानमंत्री की कुर्सी पर"

"अविलंब पहुँचना चाहते हैं तो भी"

"प्रेमिका आप की प्रतीक्षा कर रही है तो भी"

"आई.ए.एस. होना चाहते हों तो भी"

"रुपयों से गोदाम भरना चाहते हों तो भी"

"अपने नेता को सबसे पहले माला"

"पहनाना चाहते हों तो भी"

"जिंदगी में हवा से बातें करना चाहते हों तो भी"

"आत्महत्या की जल्दी है तो भी"

"लपककर सबकुछ ले लेना चाहते हों तो भी"

"हर जगह मैं लिखा रहता हूँ"

"'कृपया धीरे चलिए"'

"मैं हूँ तो मामूली इबारत"

"आम आदमी की तरह पर"

"मैं तीन शब्दों का महाकाव्य हूँ"

"मुझे आसानी से पढ़िए"

"कृपया धीरे चलिए।"

साइकिल

"धूप में खड़ी है साइकिल" 

"धूप में खड़ी रहेगी साइकिल" 

"धूप से बच नहीं सकती साइकिल I"

"साइकिल खुद से चल कर" 

"छाँव में नहीं आ सकती" 

"गो, वह ज्यादा चलती है" 

"चलकर ही आ खड़ी है" 

"पर धूप में पड़ी है साइकिल I"

"सड़क पर देखो" 

"कितनी तेजी से भाग रही है" 

"साइकिल" 

"और वह एक बेचारी" 

"धूप में मुतवारित खड़ी है" 

"धूप उसे बेहद परेशान कर रही है" 

"उसकी पीठ रही हैं" 

"पर जब खुद से नहीं चल सकती" 

"साइकिल" 

"तो अपनी रफ्तार के बावजूद वह पड़ी रहेगी" 

"दुनिया का कितना बड़ा आश्चर्य है" 

"कि"

"धूप से भाग नहीं सकती साइकिल" 

"किसी पेड़ के निचे सुस्ता नहीं सकती साइकिल" 

"खुद से वह पहिया घुमा नहीं सकती" 

"घंटी बजाकर" 

"अपने मालिक तक को बुला नहीं सकती" 

"साइकिल,"

"गो वह सैर करा सकती है" 

"वक्त पर काम आने में उसका कोई जबाब नहीं" 

"फिर भी धूप में" 

"कितनी असहाय खड़ी है" 

"साइकिल I"

प्रसिद्ध कविताएँ
सन्दर्भ एवं कड़ियाँ
रचनाएँ
परिचय